**J e l e n t é s  
Salföld Község Önkormányzata Képviselő-testületének  
2017. szeptember 18-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:

**39/2017. (IV. 24.) HATÁROZATA**

***A temetővel kapcsolatos díjak felülvizsgálatáról***

Salföld Község Önkormányzata Képviselő-testülete a köztemető rendjéről, használatának és igénybevételének szabályairól szóló 9/2014. (X. 09.) önkormányzati rendeletében szabályozott, a temetővel kapcsolatos díjakat felülvizsgálta, ami alapján megállapítja, hogy a díjakat az alábbiak szerint kívánja módosítani:

1. A temetési hely, illetőleg az újraváltás díja 30. 000 Ft egyszemélyes sírhely, 60. 000 Ft kétszemélyes sírhely esetén, úgy hogy egy sírhelybe egy koporsó, vagy egy urna helyezhető.

2. A temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díja 0 Ft.

3. A temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díj: 10. 000 Ft / alkalom, melyet a szolgáltatás megkezdése előtt kell megfizetni.

Felkéri a jegyzőt a szükséges véleményeztetési eljárás lefolytatására, valamint arra, hogy a rendelet módosításának tervezetét terjessze a Képviselő-testület elé.

Felelős: dr. Szabó Tímea, jegyző

Határidő: a következő tervezett testületi ülés.

**Rendelet módosítás elfogadásra került**

**42/2017. (IV. 24.) HATÁROZAT**

***Révfülöp és Térsége Óvodai Intézményfenntartó Társulás   
Társulási megállapodása módosításáról***

Salföld Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 88.§-a alapján a Révfülöp és Térsége Óvodai Intézményfenntartó Társulás Társulási megállapodás módosítását és annak egységes szerkezetét 2017. augusztus 1-i hatállyal jóváhagyja.

A Képviselő-testület felkéri a polgármestert, hogy a döntésről a Társulási Tanácsot értesítse.

Felelős: Fábián Gusztáv polgármester

Határidő: azonnal.

**Társulási megállapodás aláírása megtörtént**

**43/2017. (IV. 24.) HATÁROZATA**

***Óvodás gyermekek szállítására megállapodás kötéséről***

Salföld Község Önkormányzata Képviselő-testülete elhatározza, hogy a BadacsonytomajVáros és Ábrahámhegy, Salföld Községek Napközi Otthonos Óvodai Ellátását Biztosító Intézményi Társulása területéről bejáró gyermekek szállítására megállapodást köt Badacsonytomaj Város és Ábrahámhegy Község Önkormányzatával.

A megállapodás tervezetét megismerte, elfogadja, és felhatalmazza a polgármestert az aláírására.

Felelős: Fábián Gusztáv, polgármester

Határidő: 2017. május 15.

**Megállapodás megkötése megtörtént**

**45/2017. (IV. 24.) HATÁROZATA**

***A nem közműves szennyvíz kezelésére kötött közszolgáltatási szerződésről***

Salföld Község Önkormányzat Képviselő-testülete a nem közművel összegyűjtött háztartási szennyvíz kezelésével kapcsolatos kötelező közszolgáltatási feladatot ellátó Szabadi Péter, egyéni vállalkozó a közszolgáltatási díj módosítására irányuló kérelmét megtárgyalta, és az alábbi álláspontot alakította ki:

A kérelmet támogatja, és vállalja, hogy 2017. április 1-jétől a díjmódosító rendelet hatálybalépéséig felmerült pluszköltség 50 %-át kimutatás és számlamásolatok bemutatása alapján a közszolgáltató felé megtéríti.

Felkéri a jegyzőt a rendelet tervezet előkészítésére és véleményeztetésére.

Felelős: dr. Szabó Tímea, jegyző

Határidő: a következő tervezett ülés

**A közszolgáltatást ellátó a döntésről értesítve**

**51/2017. (IV. 26.) HATÁROZATA**

***A 2017. évi lakossági víz- és csatornaszolgáltatás díjának csökkentésére pályázat benyújtásáról***

Salföld Község Önkormányzata Képviselő-testülete a 2017. évi lakossági víz- és csatornaszolgáltatás díjnak csökkentésére pályázatot nyújt be a Magyar Államkincstár felé.

A Képviselő-testület felhatalmazza a polgármestert az állami támogatás igénylésének benyújtására és a pályázattal kapcsolatos teendők lebonyolítására.

**Felelős:** Fábián Gusztáv, polgármester

**Határidő:** 2017. április 27.

**Pályázat benyújtása megtörtént**

**54/2017. (V. 15.) HATÁROZATA**

***A Faluház tetejének felújításáról***

Salföld Község Önkormányzata Képviselő-testülete a 96/2015. (VIII. 28.) határozatát a tekintetben módosítja, hogy a Faluház tetejének felújítási munkálataira a Landreligion Kft. (1095 Budapest, Mester u. 61., fsz. 3.) ajánlatát fogadja el, melynek összege bruttó 1. 496. 390 Ft. A munkálatok elvégzéséhez további 100. 000 Ft-ot biztosít a cserép pótlása céljából, melyet az Önkormányzat vásárol meg.

A munkálatok költségének pályázati támogatással nem fedezett részét az erre a célra beérkezett adományból biztosítja.

Felkéri a polgármestert a vállalkozási szerződés megkötésére.

Felelős: Fábián Gusztáv, polgármester

**Vállalkozási szerződés megkötése megtörtént, munka elvégezve**

**58/2017. (VI. 19.) HATÁROZATA**

***A közművelődési érdekeltségnövelő***

***támogatásra pályázat benyújtásáról***

Salföld Község Önkormányzata Képviselő-testülete elhatározza, hogy a közművelődési érdekeltségnövelő támogatásra pályázatot nyújt be.

A pályázat keretében az alábbi fejlesztést kívánja megvalósítani:

* Optoma EH15 projektor bruttó 697.230 Ft értékben,
* funscreen Motor 241x350 cm motoros vetítővászon bruttó 237.871 Ft értékben,
* Chief KITAD003W mennyezeti projekttartó 29.845 Ft értékben,
* rendszerbeüzemelési és szerelési munkadíj 101.600 Ft értékben,
* szállítási díj 10.480 Ft értékben

Az igényelt támogatás összege 827.026 Ft. A fennmaradó összeget (250.000 Ft), mint önerőt a Képviselő-testület a 2017. évi költségvetésbe betervezett tartalék terhére biztosítja, amelyből 190.000 Ft-ot a 2016.-ban beérkezett lakossági adományból finanszíroz.

Felhatalmazza a polgármestert a pályázat benyújtására.

Felelős: Fábián Gusztáv, polgármester

Határidő: 2017. június 23.

**Pályázat benyújtásra került, támogatásban nem részesült az önkormányzat**

**60/2017. (VII. 17.) HATÁROZATA**

***Településképi arculati kézikönyv és a településképi rendelet***

***megalkotásának árajánlat elbírálása***

Salföld Község Önkormányzatának Képviselő-testülete a településképi arculati kézikönyv és a településképi rendelet megalkotása érdekében beérkezett ajánlat elbírálásáról az alábbi döntést hozta:

A Képviselő-testület a PLANTEUS Kft. 8273 Monoszló, Fő u. 23. ajánlatát fogadja el.

Felkéri a polgármestert, hogy a döntésről az érintetteket értesítse, továbbá felhatalmazza a polgármestert a szerződés aláírására.

**Felelős:** Fábián Gusztáv polgármester

**Határidő:** azonnal

**Vállalkozási szerződés megkötésre került, munka folyamatban**

**61/2017. (VII. 17.) HATÁROZATA**

***Salföld község energia megtakarítási intézkedési tervének***

***megalkotásához árajánlat elbírálása***

Salföld Község Önkormányzatának Képviselő-testülete az energia megtakarítási intézkedési terv megalkotása érdekében, a beérkezett ajánlatot elfogadja.

Salföld község Képviselő-testülete felkéri a polgármestert, hogy jelen döntést az EURA Mérnökiroda Kft. 8300 Tapolca, Vajda János u. 2. részére küldje meg és felhatalmazza a polgármestert a szerződés aláírására.

**Felelős:** Fábián Gusztáv polgármester

**Határidő:** azonnal.

**Vállalkozás döntésről értesítve**

**62/2017. (VII. 17.) HATÁROZATA**

***A Kővágóörsi Közös Önkormányzati Hivatal létszámbővítéséhez***

***szükséges költségek biztosításáról***

Salföld Község Önkormányzata jóváhagyja, hogy a Kővágóörsi Közös Önkormányzati Hivatal létszáma az adóigazgatás területén jelentkező többlet feladatok, így különösen új adónem bevezetése, fokozott adóügyi ellenőrzések, kintlévőségek behajtása céljából 1 fő négy órás adóügyi ügyintézővel, határozott időre (2017. augusztus 1. napjától 2019. december 31. napjáig) bővítésre kerüljön.

A Képviselő-testület elfogadja, hogy a létszámbővítéssel járó költségeket (munkabér + járulékai) a Közös Hivatal költségvetése részére Balatonhenye Község Önkormányzata Képviselő-testülete biztosítja, oly módon, hogy Salföld Község Önkormányzatának többletkiadása nem keletkezik.

Felelős: Fábián Gusztáv polgármester

Határidő: 2017. augusztus 31.

**Közös Hivatal döntésről értesítve**

**64/2017. (VIII. 01.) HATÁROZATA**

Salföld Község Önkormányzata Képviselő-testülete elhatározza, hogy pályázatot nyújt be a Cseh Tamás Program Ideiglenes Kollégium Nyílt pályázati felhívására.

A Képviselő-testület a pályázati felhívást megismerte és ennek tudatában vállalja a pályázati felhívásban foglaltak teljesítését.

A program megvalósítási időszaka során, nyolc különböző együttes önálló koncertjét köteles megrendezni, melynek megvalósításához 2.000.000 Ft támogatásra pályázik, melybe beleértendő a nyolc együttes tiszteletdíja, illetve a reklám és propaganda költség.

A pályázat benyújtásával egyidejűleg a nevezési díjat 5.000,-Ft + Áfa összegben megfizeti.

A pályázat tervezett együttesei az alábbiak: Dresch Mihály és Bandája, Balkán Fanatik, Soós Tamás Jazz Anzix, Cityzen Naiv, Ferenczi György és a Rackajam, Fábián Juli és Zoohacker, Boszorkánykonyha, Budapest Bár.

A Képviselő-testület felhatalmazza a Polgármestert a pályázat benyújtására.

Felelős: Fábián Gusztáv polgármester.

Határidő: 2017. augusztus 4.

**Pályázat benyújtása megtörtént**

**65/2017. (VIII. 01.) HATÁROZATA**

**A települési önkormányzatok szociális célú tűzifavásárláshoz kapcsolódó kiegészítő támogatására pályázat benyújtásáról és a vállalt önerő összegéről**

Salföld Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 18 m³ mennyiségben kemény lombos tűzifára, melyhez a szükséges önerő összesen 22.860 -Ft (18.000-Ft+ Áfa). A tűzifa szállításából származó költségek az önkormányzatot terhelik.

A pályázatban vállalt szállítás költségeit a Képviselő-testület Salföld Község Önkormányzata Képviselő-testületének a 2017. évi költségvetéséről szóló önkormányzati rendeletében meghatározott tartalékkerete terhére biztosítja. A Képviselő-testület a pályázati adatlap tartalmával, az abban foglalt nyilatkozattal egyetért.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Fábián Gusztáv, polgármester

Határidő: 2017. augusztus 25.

**Pályázat benyújtása megtörtént**

**66/2017. (VIII. 01.) HATÁROZATA**

***Háziorvosi feladatellátási szerződés közös megegyezéssel történtő megszűntetéséről***

Salföld Község Önkormányzata Képviselő-testülete Gyenesné Dr. Nagy Eleonóra háziorvos kérelmét megtárgyalta és a háziorvosi feladatellátási szerződés közös megegyezéssel történő megszűntetését 2017. december 31. napjával elfogadja.

A Képviselő-testület hozzájárulását adja ahhoz, hogy 2017. október 1-től december 31-ig a tartós helyettesítést Dr. Németh Csaba háziorvos lássa el.

Megbízza a polgármestert a szükséges intézkedések megtételére.

**Felelős:** Fábián Gusztáv polgármester

**Határidő:** azonnal.

**Háziorvos döntésről értesítve**

**67/2017. (VIII. 10.) HATÁROZATA**

***Salföld 53/8 helyrajzi számú ingatlanról tiltó tábla eltávolításáról***

Salföld Község Önkormányzata Képviselő-testülete kéri a Magyar Közút Nonprofit ZRT-t hogy a Salföld, 53/8 helyrajzi számú ingatlanon (Kossuth utca 33-35. előtt) elhelyezett „Megállni Tilos” jelző táblát távolítsa el az alábbi indokok figyelembevételével:

A Magyar Postának a postapontja ott található, ahol jelenleg nem tud megállni a postás autó. Salföld Önkormányzat autói, sem lakosai 30 méteres távolságban nem tudnak megállni, az érintett ingatlanok vonatkozásában: Kultúrház, Könyvtár, Orvosi rendelő.

Felkéri a Polgármestert, hogy a Képviselő-testület kérelmét a Magyar Közút Nonprofit Zrt. részére küldje meg.

Határidő:2017. augusztus29.   
Felelős: Fábián Gusztáv polgármester.

**Közút döntésről értesítve**

**70/2017. (VIII. 28.) HATÁROZATA**

***A kistelepülési önkormányzatok alacsony összegű fejlesztéseinek***

***támogatására pályázat benyújtásáról***

Salföld Község Önkormányzata Képviselő-testülete elhatározza, hogy akistelepülési önkormányzatok alacsony összegű fejlesztéseinek támogatásra pályázatot nyújt be.

A pályázat keretében az alábbi fejlesztést kívánja megvalósítani:

Salföld belterület 3/1 helyrajzi számú út felújítása.

A Fülöp Környezetépítő Kft. árajánlata alapján a felújításra beadott összeg 817.000 Ft, melyből az igényelt támogatás összege 500.000 Ft. A fennmaradó összeget (317.000 Ft), mint önerőt a Képviselő-testület a 2017. évi költségvetésbe betervezett tartalék terhére biztosítja, amelyből 190.000 Ft-ot 2016.-ban beérkezett adományból finanszíroz.

A Képviselő-testület felhatalmazza a polgármestert a pályázat aláírására és benyújtására.

Felelős: Fábián Gusztáv, polgármester

Határidő: 2017. szeptember 7.

**A határozat visszavonásra került, szeptember 6-án új döntés született**

**75/2017. (IX. 06.) HATÁROZATA**

***A kistelepülési önkormányzatok alacsony összegű fejlesztéseinek***

***támogatásra pályázat benyújtásáról***

Salföld Község Önkormányzata Képviselő-testülete elhatározza, hogy akistelepülési önkormányzatok alacsony összegű fejlesztéseinek támogatásra pályázatot nyújt be.

A pályázat keretében az alábbi fejlesztést kívánja megvalósítani:

Salföld belterület 106/3 helyrajzi számú kivett közterület-mely útként funkcionál- felújítása.

A Képviselő-testület elfogadja a Fülöp Környezetépítő és Szolgáltató Kft árajánlatát, amely összesen bruttó 497.840 Ft

Az igényelt támogatás összege 497.840 Ft.

Felhatalmazza a polgármestert a pályázat benyújtására.

Felelős: Fábián Gusztáv, polgármester

Határidő: 2017. szeptember 7.

**Pályázat benyújtásra került**

**Határozati javaslat:**

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**/2017. (IX. 18.) HATÁROZATA**

**Jelentés elfogadásáról**

Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Fábián Gusztáv  
 polgármester  
Kővágóörs, 2017. szeptember 12.